Seun (12) deur bus doodgeryArgieffoto Die Oos-Kaapse polisie ondersoek ŉ saak van strafbare manslag nadat ŉ 12-jarige seun deur ŉ bus doodgery is toe hy ŉ pad wou oorsteek. Kapt. Jackson Manatha, polisiewoordvoerder, het gesê die voorval het Woensdag omstreeks 16:30 in Gqunge naby Centane plaasgevind. “Die seun, Athini Qondani, was besig om ŉ grondpad oor te steek toe ŉ bus hom getref het. Hy is op die toneel dood,” het Manatha gesê. Die oorsaak van die ongeluk is nie bekend nie en word deur die Centane-polisie ondersoek. Manatha het ŉ beroep op die publiek gedoen om kinders te vergesel as hulle paaie moet oorsteek om soortgelyke voorvalle te voorkom.